nahid-hub/BLUGE-bengali-wikipedia-section-title-prediction huggingface dataset:
পাতাগোনিয়ার জলবায়ু প্রধানত শুষ্ক এবং ঠান্ডা। এর পূর্বাঞ্চল, পশ্চিমাঞ্চলের চেয়ে উষ্ণ, বিশেষ করে গ্রীষ্মে। এর কারণ দক্ষিণের বিষুবীয় অঞ্চল হতে আগত সমুদ্র ঢেউ। অন্যদিকে পাতাগোনিয়ার পশ্চিমাঞ্চলের তীরের সমুদ্র ঢেউ শীতল। তবে শীতকালে পাতাগোনিয়াতে তীরবর্তী অঞ্চল হতে অপেক্ষাকৃত বেশি ঠান্ডা পড়ে। যেমন- পুয়ের্তো মন্টে বার্ষিক গড় তাপমাত্রা ডিগ্রী সেলসিয়াস। কিন্তু এর চরম তাপমাত্রা এবং -১.৫ ডিগ্রী। বাহ্‌লা ব্ল্যান্স, আটলান্টিক সাগরের তীরে অবস্থিত একটি অঞ্চল। এখানে বার্ষিক গড় তাপমাত্রা ১৫ ডগ্রী সেলসিয়াস। তবে এখানকার চরম তাপমাত্রার ব্যাপ্তি পুয়ের্তো মন্টের চেয়ে অনেক বেশি। চরম তাপমাত্রা ৩৫ ডিগ্রী এবং -৫ ডিগ্রী। পাতাগোনিয়ার সর্ব দক্ষিণের পুন্টা অ্যারিনাতে গড় তাপমাত্রা ৬ ডিগ্রী সেলসিয়াস এবং বার্ষিক গড় চরম তাপমাত্রা ২৪.৫ ডিগ্রী এবং -২ ডিগ্রী। এখানে বায়ু প্রধানত পশ্চিম হতে আসে।

বৃষ্টি বা তুষারপাত পাতাগোনিয়াতে নির্দিষ্ট ঋতুভিত্তিক। যেমন- আর্জেন্টিনার ভিলা লা অ্যাঙ্গসটুরাতে মে মাসে সর্বাধিক ৪৩৪ মিলিমিটার বৃষ্টি ও তুষারপাত হয়। জুন মাসে এর পরিমাণ ২৯৭ মিলি, ২৭৩ মিলি জুলাইতে। অন্যদিকে ফেব্রুয়ারিতে এর পরিমাণ ৮০ এবং মার্চে ৭২। শহরের মোট বৃষ্টি বা তুষারপাত ২০৭৪ মিলি। এখানে আর্জেন্টিনার সবচেয়ে বেশি বৃষ্টিপাত হয়। পশ্চিমের কিছু অঞ্চলে, বিশেষ চিলির দিকে ৪০০০ মিলি বা তার বেশি পর্যন্ত বৃষ্টিপাত হয়। আবার উত্তরপূর্বে অবস্থা প্রায় ভিন্ন। এখানে গ্রীষ্মকালে বজ্রপাতের সময় অধিকাংশ বৃষ্টিপাত হয়ে থাকে। কিন্তু এর মোট পরিমাণ ৫০০ মিলির বেশি হয় না। অনেক জায়গায় তা ৩০০ মিলির নিচেও থাকে। পাতাগোনিয়ার পশ্চিমে চিলির অংশের শীতল সামুদ্রিক জলবায়ু বিদ্যমান। এখানে গ্রীষ্মকালীন তাপমত্রা দক্ষিণে ১৪ ডিগ্রী থেকে উত্তরে ১৯ ডিগ্রী পর্যন্ত বিরাজ করে। তীরবর্তী অঞ্চলে তুষারপাতের পরিমাণ কম। দক্ষিণে তুষারপাতের পরিমাণ বেশি। কুয়াশা এখানে বেশি তীব্র হয়না।

সঠিক অনুচ্ছেদ শিরোনাম কোনটি?
titleA. জলবায়ু
titleB. পর্যটন
titleC. আর্জেন্টাইন অংশ
titleD. জালানি
উত্তর: titleA
১৯ শতকের শেষ দিকে প্রগতিশীলতার পুনর্বিন্যাসের সাথে তাল মিলিয়ে মার্তৃত্ববাদের সুচনা হয়। এই মতবাদ অনুসারে, নারী জন্মের সময় কিছু সহজাত বৈশিষ্ট্য নিয়ে জন্মায়। এই সহজাত বৈশিষ্ট্যগুলোই নারীকে ঘরের বাহিরে কাজ করতে যোগ্যতম করে তুলে। নারীরা ঘরের কাজ ও সন্তান প্রতিপালনের দক্ষতার উপর নির্ভর করে, রাজনৈতিক বিস্তৃতিতে-শুধুমাত্র কিছু চাকরি ও সুনির্দিষ্ট জায়গায় দক্ষ; ওইসময়ের নারীরা এ নিয়ে বিতর্ক শুরু করেন। এই রাজনৈতিক ধারণাটি বিশ শতক পর্যন্ত বলবৎ ছিল, যা সরকারের পুনর্বিন্যাসে ও নারীর কর্মক্ষেত্রে অংশগ্রহণ কে প্রভাবিত করেছিল।

সঠিক অনুচ্ছেদ শিরোনাম কোনটি?
titleA. নারীর নতুন পেশা
titleB. সমালোচনা
titleC. প্রভাব
titleD. ইতিহাস
উত্তর: titleD
স্বাধীনতার পর জিয়াউর রহমানকে কুমিল্লায় সেনাবাহিনীর ৪৪তম ব্রিগেডের কমান্ডার নিয়োগ করা হয় যে ব্রিগেডের সদস্যরা তারই অধীনে ১৯৭১ এ মুক্তিযুদ্ধ করেছিলো। '৭২ এর জুন মাসে তিনি কর্নেল পদে বাংলাদেশ সেনাবাহিনীর ডেপুটি চিফ-অফ-স্টাফ (উপসেনাপ্রধান) নিযুক্ত হন। ১৯৭৩ সালের মাঝামাঝি তিনি ব্রিগেডিয়ার পদে, ঐ বছরের অক্টোবরে মেজর জেনারেল পদে পদোন্নতি লাভ করেন। ১৯৭৮ সালে জিয়া রাষ্ট্রপতি থাকাকালীন হুসেইন মুহাম্মদ এরশাদকে লেফটেন্যান্ট জেনারেল করেন এবং নিজেও লেফটেন্যান্ট জেনারেল পদবী গ্রহণ করেন।

সঠিক অনুচ্ছেদ শিরোনাম কোনটি?
titleA. শেখ মুজিব হত্যা ও পরবর্তী সময়
titleB. ধর্মভিত্তিক রাজনীতি বিষয়ে দৃষ্টিভঙ্গি
titleC. পাকিস্তানে সামরিক পেশাজীবন
titleD. বাংলাদেশে সামরিক পেশাজীবন
উত্তর: titleD
কিছুকাল পর ইন্দ্রাণী কলকাতার সঞ্জীব খান্না নামক ব্যক্তির সহিত বিবাহ করেন। ১৯৯৩ সনে তাদের বিধি নামক কন্যা সন্তান জন্মগ্রহণ করে। পরবর্তী সময়ে সঞ্জীব থেকে ইন্দ্রাণীর বিবাহ বিচ্ছেদ ঘটে ও পিটার নামক ব্যক্তিকে বিবাহ করেন। পিটার ও ইন্দ্রাণীর থেকে কোনও সন্তান জন্মগ্রহণ করে নাই যদিও পিটারের পূর্ববিবাহের রাহুল ও বরীন নামের পুত্র ছিল। শিনা ও তার ভাই মিখাইল বড় হওয়ার পর মাতৃ ইন্দ্রাণীর সহিত সম্পর্ক স্থাপন করে যদিও ইন্দ্রাণী অজ্ঞাত কারণ অথবা সামাজিক বাধার জন্য দুইজনকে আসল সম্পর্ক গোপন করে ইন্দ্রানীর ভাই-বোন হিসেবে সরকারী স্বীকৃত পরিচয় দেওয়ার জন্য বলেছিল। শীনার জন্য ইন্দ্রাণী মুম্বাইয়ে পড়া-শুনা করার ব্যবস্থা করে দিয়েছিল। কালক্রমে পিটারের পুত্র রাহুলের সহিত শীনার প্রেমের সম্পর্ক গড়ে উঠে যা ইন্দ্রাণী মোটেও পছন্দ করিত না। কারণ এই সম্পর্ক ভারতীয় সামাজিক ও ধর্মীয় পরম্পরায় অবৈধ। 
সঠিক অনুচ্ছেদ শিরোনাম কোনটি?
titleA. পুনঃমিলন
titleB. শৈশবকাল
titleC. শীনার নিরুদ্দ্যেশ ও মৃত্যু
titleD. জন্ম
উত্তর: titleA
কারা ভোট দিতে পারবে সেই প্রশ্নটাই হলো নির্বাচনের মূল বিষয়। সাধারণত সমগ্র জনসমষ্টিই নির্বাচকমণ্ডলী হয় না। উদাহরণস্বরূপ, বহু দেশই মানসিকভাবে অসমর্থদের ভোটদান থেকে বিরত রাখে, এবং সব দেশের আইনেই ভোট দেওয়ার একটা ন্যূনতম বয়স প্রয়োজন।

ইতিহাস থেকেই জানা যায় যে বিভিন্ন সময়েই জনসমষ্টির অনেক গোষ্ঠীকেই ভোটদানের অধিকারের বাইরে রাখা হয়েছে। উদাহরণ হিসেবে উল্লেখ করা যায়, প্রাচীন এথেন্সের গণতন্ত্রে মহিলা, বিদেশী ও ক্রীতদাসদের ভোট দেওয়ার অধিকার ছিল না। এমনকি মার্কিন যুক্তরাষ্ট্রের সংবিধানও ভোটাধিকারের বিষয়টি প্রদেশগুলির উপরেই ছেড়ে দেয়। সাধারণত সেখানে সম্পত্তির মালিক শ্বেতাঙ্গ পুরুষরাই কেবলমাত্র ভোট দিতে পারত। ভোটাধিকারের বাইরে থাকা অংশকেও ভোটাধিকার দেওয়ার প্রচেষ্টা নিয়ে নির্বাচনের অনেক ইতিহাস রয়েছে। মহিলাদের ভোটাধিকার আন্দোলন বহু দেশেই মহিলাদের ভোটাধিকার প্রদানে সহায়তা করেছে এবং মার্কিন নাগরিক অধিকার আন্দোলনের সবচেয়ে বড় উদ্দেশ্য ছিল অবাধ ভোটদান সুনিশ্চিত করা। দণ্ডিত অপরাধী, নির্দিষ্ট সংখ্যালঘু গোষ্ঠীর সদস্য এবং অর্থনৈতিকভাবে প্রতিকূলতার মধ্যে থাকা মানুষ যারা এখনও কোথাও কোথাও ভোটাধিকার পায়নি তাদের মধ্যে ভোটাধিকার সম্প্রসারণ করাই হলো ভোটাধিকারের পক্ষে যাঁরা সওয়াল জবাব করেন তাদের কাছে একটি গুরুত্বপূর্ণ লক্ষ্য। 

ভোটাধিকার সচরাচর কেবলমাত্র সেদেশের নাগরিকদেরই থাকে। এর বাইরেও আরো কিছু সীমারেখা আরোপ করা যেতে পারে। যদিও সেদেশের বাসিন্দাদের সিংহভাগই এই শর্তটি পূরণ করতে পারে না। ইউরোপিয়ান ইউনিয়নে যদিও কোনো একজন পৌরভোটে ভোট দিতে পারেন যদি সেই পৌর এলাকার তিনি বাসিন্দা হন এবং ইউরোপীয়ান ইউনিয়নেরই একজন নাগরিক হন। এক্ষেত্রে তিনি এখন যে দেশে বাস করছেন সেই দেশেরই নাগরিকত্বেরই প্রয়োজনীয়তা নেই।

কিছু দেশে আবার ভোটাদান আইনগত ভাবে বাধ্যতামূলক, যদি কোনো যোগ্য ভোটার ভোট না দেন তবে তার বিরুদ্ধে শাস্তিমূলক ব্যবস্থা নেওয়া হতে পারে। হতে পারে সামান্য জরিমানাও।

সঠিক অনুচ্ছেদ শিরোনাম কোনটি?
titleA. চারিত্রিক বৈশিষ্ট্যগুলি
titleB. ভোটাধিকার
titleC. কে নির্বাচিত
titleD. ইতিহাস
উত্তর: titleB
বিশাল দেহের অধিকারী হওয়ার কারণে তিনি ফ্যাট ক্যাট নামে পরিচিতি পান। ১৯৮০ থেকে ১৯৯২ মেয়াদে কুইন্সল্যান্ডের পক্ষে খেলেন। ২০০০ সালে কুইন্সল্যান্ডের ইতিহাসে শেফিল্ড শিল্ডে ছয় সহস্রাধিক রান সংগ্রহকারী সাতজন সেরা ক্রিকেটারের একজনরূপে গণ্য হন।

১৯৮০-৮১ মৌসুমে কুইন্সল্যান্ডের পক্ষে তার প্রথম-শ্রেণীর ক্রিকেটে অভিষেক ঘটে। প্রতিপক্ষ ভিক্টোরিয়ার বিপক্ষে একবার ব্যাটিং করে ৭ রান তুলেন। তবে সফরকারী নিউজিল্যান্ডের বিপক্ষে প্রস্তুতিমূলক নিজস্ব তৃতীয় খেলায় বেশ ভাল করেন। দ্বিতীয় ইনিংসে ৪৭ রান তুলে দলকে পরাজয়ের হাত থেকে বাঁচান। দক্ষিণ অস্ট্রেলিয়ার বিপক্ষে ৭৪ করেন। সফরকারী ভারতীয়দের বিপক্ষে ৭৫ রানের ইনিংস উপহার দিয়ে ভবিষ্যতের টেস্ট খেলোয়াড়ের কথা জানান দেন। এরপর ভিক্টোরিয়ার বিপক্ষে ১৪০ রান করে প্রথমবারের মতো সেঞ্চুরি করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. বিতর্ক
titleC. অবসর
titleD. টেস্টে অংশগ্রহণ
উত্তর: titleA
শহরের একটি ফুটবল ক্লাব আছে যা সম্প্রতি ইন্দোনেশিয়ান সুপার লীগ-এ অংশগ্রহণ করেছিল, নাম পরসাবায়া। দুইবার ইন্দোনেশিয়ান প্রিমিয়ার ডিভিশান জয়লাভের কারণে পরসাবায়াকে ইন্দোনেশিয়ার সফলতম ফুটবল ক্লাবগুলির মধ্যে একটি বলে গণ্য করা হয়। এর ভক্তরা বোনেক ("বোন্ডো নেকাত"-এর সংক্ষিপ্ত রূপ)(মোটামুটি অর্থ দাড়ায় "মরতে সাহস কর") নামে নিজেদেরকে উপস্থাপন করতে পছন্দ করে। বোনেক-রা ক্লাবের প্রতি তাদের শক্তিশালী আনুগত্যের জন্য পরিচিত এবং সুরাবায়ার নাগরিকদের বীরত্বের প্রতিনিধি হিসাবে পরিগণিত হয়।

সুরাবায়ায় গেলোরা বুঙ্‌ তোমো স্টেডিয়াম নামে একটি সর্বার্থসাধক স্টেডিয়াম আছে যা সাধারণত ফুটবল খেলার জন্য ব্যবহৃত হয় এবং গেলোরা ১০ নভেম্বর স্টেডিয়াম-এর পরিবর্তে এখন পরসাবায়ার নতুন ঠিকানা। ২০১২ সালের ২৩শে জুলাই, এই স্টেডিয়ামে পরসাবায়া ১৯২৭ এবং কুইনস্‌ পার্ক রেঞ্জার-এর মধ্যে একটি সম্প্রীতি খেলা অনুষ্ঠিত হয়েছিলো।

সঠিক অনুচ্ছেদ শিরোনাম কোনটি?
titleA. আকর্ষণ
titleB. খেলাধুলা
titleC. জনপরিসংখ্যান
titleD. বিমানবন্দর
উত্তর: titleB
১৯৯৯ সালে সোলেইমানি এবং অন্যান্য সিনিয়র আইআরজিসি কমান্ডারদের সাথে তত্কালীন রাষ্ট্রপতি মোহাম্মদ খাতামিকে জুলাইয়ের শিক্ষার্থীদের বিক্ষোভ সম্পর্কিত একটি চিঠি স্বাক্ষর করেন । তারা লিখেছেন "প্রিয় জনাব খাতামি, আমাদের কতক্ষণ অশ্রু বর্ষণ করতে হবে, ঘটনার জন্য দুঃখ বর্ষণ করতে হবে, বিশৃঙ্খলা ও অবমাননার মাধ্যমে গণতন্ত্র চর্চা করতে হবে, এবং সিস্টেমকে নাশকতার ব্যয় করে বিপ্লবী ধৈর্য ধরে থাকতে হবে? প্রিয় রাষ্ট্রপতি, আপনি যদি বৈপ্লবিক সিদ্ধান্ত না নিয়ে থাকেন এবং আপনার ইসলামী ও জাতীয় মিশন অনুসারে কাজ না করেন, আগামীকাল এত দেরি এবং অপ্রত্যাশিত হবে যা কল্পনাও করা যায় না। "

ইরানি মিডিয়া ২০১২ সালে জানিয়েছিল যে ২০১৩ সালের রাষ্ট্রপতি নির্বাচনে তাকে দলে সুযোগ দেওয়ার জন্য তাকে কুদস ফোর্সের কমান্ডার পদে স্থান দেওয়া হতে পারে। তিনি নির্বাচনের জন্য মনোনয়ন নিতে অস্বীকার করেছেন বলে জানা গেছে। বিবিসি অনুসারে, ২০১৫ সালে সোলাইমানির পক্ষে ২০১৩ সালের রাষ্ট্রপতি নির্বাচনের পক্ষে দাঁড়াতে রক্ষণশীল ব্লগারদের মধ্যে একটি প্রচারণা শুরু হয়েছিল। ২০১৬ সালে, তাকে সম্ভাব্য প্রার্থী হিসাবে জল্পনা করা হয়েছিল, তবে ১৫ ই সেপ্টেম্বর ২০১৬ তারিখে প্রকাশিত এক বিবৃতিতে তিনি তার প্রার্থিতা সম্পর্কে জল্পনা-কল্পনাকে "শত্রুদের বিভাজনমূলক প্রতিবেদন" বলে অভিহিত করেছিলেন এবং বলেছিলেন যে তিনি "সর্বদা সরল থাকবেন ইরান ও ইসলামী বিপ্লব পরিবেশনকারী সৈনিক হিসেবে নিজেকে ধরে রাখবেন। "। 

সোলেইমানির দায়িত্ব পালনকালীন সময়ে ২০১৮ সালের গ্রীষ্মে তেহরান আমেরিকান রাষ্ট্রপতি ডোনাল্ড ট্রাম্পের সাথে লোহিত সাগরের নৌপরিবহন সম্পর্কিত বক্তব্য বিনিময় করেছিল যা এই অঞ্চলে দুই দেশ এবং তাদের মিত্রদের মধ্যে উত্তেজনা বাড়িয়ে তোলে। 

সঠিক অনুচ্ছেদ শিরোনাম কোনটি?
titleA. ইরাকে আইএসআইএসের বিরুদ্ধে যুদ্ধ
titleB. আলেপ্পোতে অভিযান
titleC. রাজনীতিতে
titleD. ব্যক্তিগত জীবন
উত্তর: titleC
এই বিদ্যায়তনের প্রতিষ্ঠাতা ভোলাহাট উপজেলার দানবীর মোঃ ইউসুফ আলী মহাজন। ১৯৬৭ খ্রি. ভোলাহাট উপজেলার দানবীর ব্যক্তি জনাব মোঃ ইউসুফ আলী মহাজন এককালীন তার ৫০,০০০/- টাকা দান করলে তার নামে রহনপুর ইউসুফ কলেজ নামকরণ করা হয়। প্রতিষ্ঠার পর হতে অত্র অঞ্চলের উন্নয়নের সাথে এই বিদ্যাপীঠের শিক্ষার্থীদের অবদান অনস্বীকার্য।

সঠিক অনুচ্ছেদ শিরোনাম কোনটি?
titleA. বর্তমান অনুষদ ও বিভাগসমূহ
titleB. ভবন সমূহ
titleC. অবস্থান
titleD. প্রতিষ্ঠা ও নামকরণ
উত্তর: titleD
বিশ্ব ব‌্যাংক এবং আন্তর্জা‌তিক মুদ্রা তহ‌বিল কর্তৃক "প্রচন্ডভাবে ঋণগ্রস্ত দ‌রিদ্র দে‌শ" কার্যক্রমের অথবা অন‌্য আ‌র্থিক সহায়তা কার্যক্রমের আওতায় ঋণ সহায়তার জন‌্য যেমন দ্বিপা‌ক্ষিক দাতা প্রয়োজন তেম‌নি সহায়ত‌া শর্ত হি‌সে‌বে দারিদ্র্য বিমোচন কৌশলপত্র প্রয়োজন। এই কৌশলপত্র সহায়তা প্রাপ্ত রাষ্ট্রগু‌লো‌কে সহস্রাব্দ উন্নয়ন লক্ষ্যমাত্রা অর্জনে সহায়তা ক‌রে। এ কৌশলপ‌ত্রে তিন বছর বা আরও বে‌শি সম‌য়ের জন‌্য নির্দিষ্ট অর্থনৈ‌তিক, সামা‌জিক এবং অবকাঠা‌মোগত নী‌তি বাস্তবায়ন ক‌রার মাধ‌্যমে কা‌েনো ‌দে‌শের বিকাশ এবং দা‌রিদ্রতা হ্রা‌সের প‌রিকল্পণা বর্ণনা করা হয়। দারিদ্র্য বিমোচন কৌশলপত্র ধার প্রদানকারী সংস্থা, যেমন: বিশ্ব ব্যাংক, আন্তর্জাতিক মুদ্রা তহবিল-‌কে এ নিশ্চয়তা প্রদান ক‌রে যে, সহায়তা প্রাপ্ত রাষ্ট্র সেই সহায়তা দারিদ্র্য বিমোচন কৌশলপত্রে ব‌র্ণিত এবং ধার বা সহায়তা প্রদানকারী দ্বারা স্বীকৃত উন্নয়‌নের কা‌জে ব‌্যয় কর‌বে।

সঠিক অনুচ্ছেদ শিরোনাম কোনটি?
titleA. দা‌রিদ্রতা বি‌শ্লেষণ
titleB. লক্ষ
titleC. উ‌দ্দেশ‌্য
titleD. জ‌টিলতা এবং প্রতিকূলতা
উত্তর: titleC
মূল অথর্ববেদ সংহিতা ১৮টি ‘কাণ্ড’ বা খণ্ডে বিভক্ত ছিল। শেষ কাণ্ডদুটি পরবর্তীকালে সংযোজিত হয়েছে। বেদের অপর ভাগগুলি বিষয় বা মন্ত্রদ্রষ্টা ঋষির নামানুসারে বিন্যস্ত হলেও, অথর্ববেদের ক্ষেত্রে তা হয়নি। এই বেদে বিষয়গুলি স্তোত্রের দৈর্ঘ্য অনুসারে বিন্যস্ত। প্রত্যেকটি কাণ্ডে প্রায় সমসংখ্যক শ্লোকের স্তোত্র সংকলিত হয়েছে। প্রাপ্ত পাণ্ডুলিপিগুলিতে ক্ষুদ্রতম স্তোত্রের সংকলনটিকে প্রথম কাণ্ড বলা হয়েছে। এরপর অধিকতর বৃহদায়তন স্তোত্রের সংকলনগুলি দ্বিতীয়, তৃতীয় ইত্যাদিক্রমে বিন্যস্ত। কোনো কোনো পাণ্ডুলিপি এর বিপরীত ক্রমও দেখা যায়। বেশিরভাগ স্তোত্রই কাব্যিক এবং বিভিন্ন ছন্দে নিবদ্ধ। তবে গ্রন্থের এক-ষষ্ঠাংশ গদ্যে রচিত।

অথর্ববেদের অধিকাংশ স্তোত্র এই বেদেরই অন্তর্গত। কেবল এই গ্রন্থের এক-ষষ্ঠাংশ স্তোত্র ঋগ্বেদ (মুখ্যত ১০ম মণ্ডল) থেকে গৃহীত। ১৯শ কাণ্ডটি অনুরূপ প্রকৃতির একটি পরিশিষ্ট। এটি সম্ভবত নতুন রচনা এবং পরবর্তীকালের সংযোজন। অথর্ববেদ সংহিতার ২০শ কাণ্ডের প্রায় সম্পূর্ণতই ঋগ্বেদ থেকে গৃহীত।

অথর্ববেদের ২০টি কাণ্ডে সংকলিত স্তোত্রগুলিতে বিভিন্ন বিষয় আলোচনা করা হয়েছে। প্রথম ৭টি কাণ্ডে মোটামুটি সব ধরনের চিকিৎসার জন্য জাদুমন্ত্র ও জাদুর কথা। মাইকেল উইটজেল বলেছেন, এগুলি জার্মানিক ও হাইটটাইট জাদুমন্ত্রগুলির অনুরূপ। সম্ভবত এগুলিই গ্রন্থের প্রাচীনতম অংশ। ৮ম থেকে ১২শ খণ্ড পর্যন্ত বিভিন্ন বিষয়তত্ত্ব আলোচিত হয়েছে। ১২শ থেকে ১৮শ কাণ্ড পর্যন্ত আলোচিত হয়েছে জীবনের সংস্কারমূলক অনুষ্ঠানগুলি নিয়ে।

বৈতান সূত্র ও কৌশিক সূত্রের মতো শ্রৌতসূত্রগুলি অথর্ববেদের শৌনকীয় শাখার সঙ্গে যুক্ত। এগুলি অথর্বণ ‘প্রায়শ্চিত্ত’, দু-টি ‘প্রতিশাখ্য’ ও একটি ‘পরিশিষ্ট’ সংকলন রূপে সংকলিত হয়েছে। অথর্ববেদের পৈপ্পলাদ শাখার সঙ্গে অগস্ত্য ও পৈঠিনসী সূত্রদু-টি যুক্ত। এগুলি হারিয়ে গিয়েছে, এখনও আবিষ্কৃত হয়নি।
সঠিক অনুচ্ছেদ শিরোনাম কোনটি?
titleA. বিষয়বস্তু
titleB. বিন্যাস
titleC. শল্যচিকিৎসা ও ঔষধ-সংক্রান্ত মন্ত্রসমূহ
titleD. জ্বর, পাণ্ডুরোগ ও অন্যান্য রোগের জন্য মন্ত্র
উত্তর: titleB
সপ্তদশ শতকের শুরুতে জোনাথন সুইফট উত্তরোত্তর রাজনৈতিকভাবে জড়িত হতে থাকেন। লন্ডনে থাকাবস্থায় ১৭০৭ থেকে ১৭০৯ এবং পুণরায় ১৭১০ সালে লর্ড গডলফিনের নেতৃত্বাধীন হুইগ প্রশাসনে আইরিশ দাবী উত্থাপন করে ব্যর্থ হন। তিনি বিরোধী দলীয় টোরি নেতৃত্বের কাছ থেকে এ বিষয়ে সহানুভূতিসম্পন্ন আচরণ পান ও ক্ষমতাসীন অবস্থায় ১৭১০ সালে তাকে দলের মুখপত্ররূপে পরিচিত দি এক্সামিনার পত্রিকার সম্পাদকের দায়িত্ব প্রদান করে। ১৭১১ সালে রাজনৈতিক পুস্তিকা ’দ্য কনডাক্ট অব দি অ্যালাইজ’ প্রকাশ করেন যাতে ফ্রান্সের সাথে দীর্ঘস্থায়ী যুদ্ধ বন্ধে তাদের অক্ষমতার কথা তুলে ধরেন। ভবিষ্যতের টোরি সরকার খুবই গোপনে ও অবৈধপন্থায় ফ্রান্সের সাথে যুদ্ধ নিয়ে আলোচনা চালায়। এরফলে ১৭১৩ সালে আটরেখট চুক্তি সম্পন্ন হয় ও স্পেনের উত্তরাধিকার বিষয়ে যুদ্ধের পরিসমাপ্তি ঘটে।

সুইফট টোরি সরকার প্রশাসনের কেন্দ্রবিন্দুতে অবস্থান করেছিলেন। পররাষ্ট্র সচিব হেনরি সেন্ট জন ও প্রধানমন্ত্রী রবার্ট হার্লির মধ্যস্থতাকারী হিসেবে কাজ করেছেন। সুইফট তার ব্যক্তিগত অভিজ্ঞতা ও চিন্তাধারা আপদকালীন সময়ে ইস্থার জনসনের সাথে পত্রাকারে মতবিনিময় করতেন। এরফলেই পরবর্তীকালে পত্রগুচ্ছ নিয়ে প্রকাশ করেন ’দ্য জার্নাল টু স্টেলা’।

সঠিক অনুচ্ছেদ শিরোনাম কোনটি?
titleA. কর্মজীবন
titleB. রাজনৈতিক জীবন
titleC. বহিঃসংযোগ
titleD. প্রারম্ভিক জীবন
উত্তর: titleB
১৯৯৬ সালে নবগঠিত শান প্রদেশের কিয়াংটন এলাকায় ট্রায়াঙ্গেল রিজিওন্যাল মিলিটারী কমান্ডকে নেতৃত্ব দেন। ১৯৯৭ থেকে ২০০১ সাল পর্যন্ত এ দায়িত্বে ছিলেন। ১৯৯৭ সালে স্টেট পিস এন্ড ডেভেলপম্যান্ট কাউন্সিলের সদস্য হন ও ২০০৩ সালে দ্বিতীয় সচিব হিসেবে নিযুক্ত হন। ২০০৪ সালে খিন নান্টের পদত্যাগের পর তিনি প্রথম সচিব হন ও ২০০৪ সালের শেষ দিকে জেনারেল হন।

এপ্রিল, ২০০৭ সালে দেশের ক্ষমতাসীন সামরিক একনায়কতান্ত্রিক সরকারের পক্ষে অন্তর্বর্তীকালীন প্রধানমন্ত্রী হন। তিনি লিউকেমিয়ায় আক্রান্ত সো উইনের স্থলাভিষিক্ত হন। ১২ অক্টোবর, ২০০৭ তারিখে সো উইনের দেহাবসান ঘটে। অতঃপর ২৪ অক্টোবর তারিখে তিনি স্থায়ীভাবে তার উত্তরাধিকারী মনোনীত হন।

বাংলাদেশ ও কম্বোডিয়ায় উচ্চ পর্যায়ের প্রতিনিধি দলের পক্ষে আলাপ-আলোচনা করেন। প্রধানমন্ত্রী হিসেবে মনোনয়নের অল্প কিছুদিন পর লেফট্যানেন্ট জেনারেল হিসেবে দায়িত্বভার গ্রহণ করেন। তিনি তার প্রথম রাষ্ট্রীয় সফরে লাওস, ভিয়েতনাম ও কম্বোডিয়া গমন করেন। মে, ২০০৮ সালে ঘূর্ণিঝড় নার্গিসের পর জাতীয় দূর্যোগ কেন্দ্রীয় কমিটির সভাপতি হন। ত্রাণকার্যে সহায়তায় প্রতিবন্ধকতা ঘটায় সরকারের ত্রুটিপূর্ণ পদ্ধতির জন্য আন্তর্জাতিক পরিমণ্ডলে ব্যাপকভাবে সমালোচিত হন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. ব্যক্তিগত জীবন
titleC. রাজনৈতিক জীবন
titleD. প্রারম্ভিক জীবন
উত্তর: titleA
পূর্ব পাকিস্তানে (বর্তমানে বাংলাদেশ) স্বায়ত্তশাসনের দাবি বাস্তবায়ন ও রাষ্ট্রপতি আইয়ুব খানের স্বৈরাচারী শাসনের অবসান ঘটাতে তীব্র ছাত্র আন্দোলন গড়ে তোলার লক্ষ্যে ১৯৬৯ সালের ৫ জানুয়ারি তৎকালিন প্রধান ছাত্র সংগঠনসমূহকে নিয়ে গঠিত হয়। ১৯৬৯ সালের জানুয়ারির প্রথম সপ্তাহে পূর্ব পাকিস্তান ছাত্রলীগ, রাশেদ খান মেনন সমর্থিত পূর্ব পাকিস্তান ছাত্র ইউনিয়ন, মতিয়া চৌধুরী সমর্থিত পূর্ব পাকিস্তান ছাত্র ইউনিয়ন, ঢাকা বিশ্ববিদ্যালয় কেন্দ্রীয় ছাত্র সংসদের ৮ জন ছাত্রনেতা সম্মিলিত প্রচেষ্টায় সর্বদলীয় ছাত্র সংগ্রাম পরিষদ গঠন করেন। একই বছরের জানুয়ারির তৃতীয় সপ্তাহে সরকার দলীয় ছাত্র সংগঠন এনএসএফ ভেঙ্গে তাদের সদস্য মাহবুবুল হক দুলন, ইব্রাহিম খলিল, নাজিম কামরান সর্বদলীয় ছাত্র সংগ্রাম পরিষদে যোগ দেয়। পর্যায়ক্রমে সংগঠনের বিস্তৃতি হয় এবং ১৯৬৯ সালের ১৪ জানুয়ারি এ সংগঠনটি পূর্ব পাকিস্তান সরকারের কাছে এগারো দফা কর্মসূচি ঘোষণা করে। যা ঐতিহাসিক ১১ দফা কর্মসূচি হিসেবে পরিচিত।

সঠিক অনুচ্ছেদ শিরোনাম কোনটি?
titleA. হরতাল
titleB. উৎপত্তি
titleC. বহিঃসংযোগ
titleD. আন্দোলন
উত্তর: titleB
কাগমারী সম্মেলনে প্রদত্ব বক্তব্যে মওলানা ভাসানী শেষ পর্যায়ে রেগে উঠে শহীদ সোহরাওয়ার্দী কে লক্ষ্য করে বলেছিলেন,“শহীদ, তুমি আজ আমাকে পাক-মার্কিন সামরিক চুক্তি সমর্থন করতে বলছো। তুমি যদি আমাকে বন্দুকের নলের সামনে দাঁড় করিয়ে জিজ্ঞাস করো, আমি বলবো, 'না'! তুমি যদি আমাকে কামানের সামনে দাঁড় করিয়ে জিজ্ঞাস করো আমি বলবো 'না'! 'না'! তুমি আমাকে যদি আমার কবরে গিয়েও জিজ্ঞাস করো সেখান থেকে আমি চিৎকার করে বলবো, 'না'! 'না'!'”

সঠিক অনুচ্ছেদ শিরোনাম কোনটি?
titleA. পাক-মার্কিন সামরিক চুক্তির বিরোধিতা
titleB. পশ্চিম পাকিস্তানী শাসকগোষ্ঠীকে মাওলানা ভাসানীর 'আসসালামু-আলাইকুম'
titleC. আয়োজন
titleD. কাগমারী সম্মেলনের ফলশ্রুতি
উত্তর: titleA
স্টেনদালের ছদ্দনামটির আগে আগে তিনি "লুই আলেকজান্ড্রে বোম্বেট" এবং "অ্যানাস্টেসিয়াস সেরপিয়ার" সহ অনেক ছদ্দনামে তার রচনাগুলো প্রকাশ করেছিলেন। স্টেনদাল নিজের নামে প্রকাশিত একমাত্র বই হল হিস্ট্রি অফ পেইন্টিং(১৮১৭)। রোমের প্রকাশনা নেপলস, ফ্লোরেন্স (১৮১৮ সালের সেপ্টেম্বর) থেকে তিনি "এম ডি স্টেনদাল, অফিসার ডি ক্যাভালারি" ছদ্মনামে তার রচনাগুলি প্রকাশ করেছিলেন। তিনি এই নামটি সেই সময়ের বিখ্যাত ইতিহাসবিদ ও প্রত্নতাত্ত্বিক জোহান জোয়াছিম উইঙ্কেলম্যানের জন্মস্থান,  জার্মান শহর স্টেন্ডাল থেকে নিয়েছিলেন ।

১৮০৭ সালে স্টেনদাল, স্টেনদাল শহরে উইলহেলমাইন নামে এক মহিলার প্রেমে পরে যান, যাকে তিনি মিনেট বলে ডাকতেন এবং তার জন্যেই তিনি সেখানে থেকে যান। "এই স্বর্ণকেশী এবং মোহনীয় মিনেট ব্যতীত এখন আমার কোনও ঝোঁক নেই, উত্তরের এই আত্মা, যেমন আমি ফ্রান্স বা ইতালিতে কখনও দেখিনি।" স্টেনদাল আরও একটি "এইচ" যুক্ত করেছেন জার্মান উচ্চারণ আরও স্পষ্ট করার জন্য ।

স্টেনদাল তার আত্মজীবনীমূলক লেখাগুলি এবং চিঠিপত্রের ক্ষেত্রে বহু উপমা ব্যবহার করেছিলেন এবং প্রায়শই প্রাপকদের জন্য ছদ্মনাম ব্যবহার করতেন, যাদের মধ্যে কেউ কেউ নিজে সেই নামটি গ্রহণ করেছিলেন। স্টেনদাল শতাধিক ছদ্মনাম ব্যবহার করেছেন, যা আশ্চর্যরকমভাবে বৈচিত্র্যময় ছিল। কিছু কিছু তিনি একাধিকবার ব্যবহার না করলেও, কয়েকটা তিনি সারা জীবন ব্যবহার করে গেছেন । "ডোমিনিক" এবং "সালভিয়াটি" অন্তরঙ্গ পোষ্যের নাম হিসাবে কাজ করেছিল।  কোটনেট, বোম্বেট, চামিয়ার: ইত্যাদি হাস্যকর নামগুলিতে তিনি মুদ্রণ করেছেন "যা তাকে নিজের তুলনায় আরও বুর্জোয়া করে তোলে" । তিনি অনেক হাস্যকর নাম ব্যবহার করেছেন: "ডন কফ", "জর্জিও ভাসারি", "উইলিয়াম কুমির", " পোভেরিনো "," ব্যারন ডি কিউটেন্ড্রে "। তার একজন সংবাদদাতা, প্রসপার মারিমি বলেছিলেন: "তিনি কখনও ছদনাম সই না করে কোনও চিঠি লেখেননি।"

স্টেনদালের জার্নাল এবং আত্মজীবনীমূলক লেখাগুলিতে মুখোশের উপর অনেক মন্তব্য এবং "বহু সংস্করণে প্রানবন্ত বোধ করা" এমন আনন্দ প্রকাশ পেয়েছে । "জীবনকে একটি মুখোশযুক্ত বলের  মত দেখ," পরামর্শটি স্টেনডাল ১৮১৪ সালে তার ডায়েরিতে নিজেকে দিয়েছিলেন। একজন ইঙ্গিস্টের এক স্মৃতিতে তিনি লিখেছেন: "আমার বিশ্বাস হবে কি যদি আমি বলি যে আমি একটি মুখোশ পরেছি আমার নামটি পরিবর্তন করতে পেরে আনন্দিত? আমার পক্ষে সর্বোচ্চ সুখ হ'ল একটি লম্বা, স্বর্ণকেশী জার্মান হিসাবে পরিবর্তিত হওয়া এবং প্যারিসে এমনভাবে চলতে পারা ।

সঠিক অনুচ্ছেদ শিরোনাম কোনটি?
titleA. ক্রিটালাইজেসন ধারনা
titleB. ছদ্দনাম
titleC. সৃষ্টি
titleD. জীবন এবং মৃত্যু
উত্তর: titleB
লারসন ১৯৮৯ সালের ১লা অক্টোবর ক্যালিফোর্নিয়ার স্যাক্রামেন্টোতে জন্মগ্রহণ করেন। তার পিতা সিলভানিয়ান দেসলনিয়ার ও মাতা হিদার (জন্মনাম: এডওয়ার্ডস)। তিনি তার পিতামাতার প্রথম কন্যা। তিনি যখন খুব ছোট, তখন তার পিতামাতার বিবাহবিচ্ছেদ হয়। তিনি তার মা ও বোনের সাথে লস অ্যাঞ্জেলেসে চলে আসেন। তিনি স্ব-গৃহে প্রাথমিক শিক্ষা লাভ করেন এবং মাত্র ছয় বছর বয়সে সান ফ্রান্সিস্কোর আমেরিকান কনজারভেটরি থিয়েটারে ভর্তি হন এবং সেখানে অভিনয় বিষয়ে পড়াশুনা করেন।

তার পিতামহ ছিলেন ম্যানিটোবা-বাসী ফরাসি-কানাডীয়। তার পিতামহী গ্যাব্রিয়েল দেসলনিয়ার ২০১৫ সালের ডিসেম্বরে মারা যান। লারসনের প্রথম ভাষা ছিল ফরাসি। লারসন "দ্য টুনাইট শো স্টারিং জিমি ফ্যালন"-এ বলেন তিনি শৈশবে পাওয়া একটি মার্কিন পুতুল কির্স্টেন লারসন-এর নাম থেকে তার মঞ্চ নাম রাখেন।

সঠিক অনুচ্ছেদ শিরোনাম কোনটি?
titleA. ব্যক্তিজীবন
titleB. কর্মজীবন
titleC. আসন্ন কাজসমূহ
titleD. প্রারম্ভিক জীবন
উত্তর: titleD
খাম-ছিফুং-জথা-ছেরাজা এই চারধরনের লোকবাদ্য বিভিন্ন উৎসবে অপরিহার্য। বাগুরুম্বা, বৈছাগু মৈছানায় ইত্যাদি বসন্তকালীন মন উরিঙা করা নৃত্য-গানের সাথে জারআফাগ্লা, থেন্থামালি, খফ্রিমৌছানায় (ঝাঁপি নৃত্য), রৌনচণ্ডী ইত্যাদি ধর্মীয় নৃত্য-গীত এবং দাওহা (যুদ্ধ), না (মাছমারা) ইত্যাদি বিভিন্ন শ্রমবিষয়ক নৃত্য-গীত বড়ো সমাজে বিদ্যমান। রাওনা-রাওনী, ছন্দ্রমালি-খৌথিয়া বুদাং, আছাগি বৈছাগি, জারা ফাগ্লা ইত্যাদি সাধুকথা; কছিরাম-জৌহৌলাও, জাওলিয়াছৌন দেওয়ান ইত্যাদি কাহিনী গান এবং হওয়া মেথায় (বিহু গান) ইত্যাদি নানা প্রকারের লোকগীত, মন্ত্র-স্তোত্র, ফঁকরা-যোজনা, প্রবচন ইত্যাদি এদের লোকসাহিত্যে ফিরে আসে। 

সঠিক অনুচ্ছেদ শিরোনাম কোনটি?
titleA. লোকবিশ্বাস
titleB. সামাজিক আচার-অনুষ্ঠান
titleC. লোকগীত-নৃত্য এবং লোকসাহিত্য
titleD. সমাজ ব্যবস্থা
উত্তর: titleC
কড়া ভাজা খাবার সব দেশেই জনপ্রিয় এবং এদের বেশির ভাগ স্ট্রিট ফুড হিসেবেই পরিচিত। প্রায় সব খাদ্যই এভাবে রান্না কড়া যায় বিধায় এই পদ্ধতিতে রান্না করা পদের সংখ্যা শতাধিক। প্রায় সব ধরনের মাছ, মাংস এবং সবজি এভাবে খাওয়া যায়। পুরি, আলুর চপ, ডিমের চপ, পেঁয়াজু, পাকোড়া, বেগুনি, বড়া প্রভৃতি কিছু সাধারণ কড়া ভাজা খাবার। এছাড়াও রয়েছে চাইনিজ ইউ-বিং, দক্ষিণপূর্ব এশিয়ান জিন-দুই, এবং জাপানের টেম্পুরা। ইউরোপের  ফ্রেঞ্চ ফ্রাই, ডোনাট, অনিয়ন রিং, হাশপাপ্পি ও খুব জনপ্রিয় কড়া ভাজা খাবার। 
আমেরিকার শিকাগো ট্রিবিউন এ বলা হয়েছিল "প্রায় যেকোনো কিছু কড়া ভাজা পদ্ধতিতে রান্না করা যায়"। আমেরিকার দক্ষিণাঞ্চলকে ভাজা-পোড়া খাবারের আঁতুড়ঘর বলা হয়ে থাকে। ভাজা-পোড়া খাবারের এক রেস্তোরাঁর মালিকের মতে, "এমন কোন খাবার জিনিস নেই যাকে ম্যাক্সন-ডিক্সন লাইনের দক্ষিণে তেলে ভেজে রান্নার চেষ্টা হয়নি।"

সঠিক অনুচ্ছেদ শিরোনাম কোনটি?
titleA. ইতিহাস
titleB. দক্ষিণ আমেরিকা
titleC. উত্তর আমেরিকা
titleD. পদ, খাদ্য, এবং সংস্কৃতি
উত্তর: titleD
দৈনন্দিন আহারের ক্ষেত্রে সাধারনত প্রতিবেলার খাবার পৃথকভাবে কিছু ভাত অথবা রুটিসহ প্রস্তুতকৃত তরকারির সাথে ভোজন করা হয় । অপরদিকে বিভিন্ন অনুষ্ঠানের সময় একাধিক পদ রান্না করা হয়ে থাকে । দাওয়াত বা অনুষ্ঠানে অতিথি বা মেহমানকে খাবার পরিবেশন করা বাঙ্গালিদের একটি ঐতিহ্য, তবে ইদানিং কোনো কোনো অনুষ্ঠানে প্রফেশনাল ক্যাটারিং বা বুফে পদ্ধতি অনুসরন করতে দেখা যায় ।

সঠিক অনুচ্ছেদ শিরোনাম কোনটি?
titleA. খাবারের প্রধান প্রধান পদসমূহ
titleB. রন্ধনপদ্ধতি এবং ব্যবহৃত মশলা
titleC. আঞ্চলিক প্রভাব
titleD. আহারপদ্ধতি
উত্তর: titleD
সোভিয়ত সোভিয়েত ইউনিয়নের সময়কালে, ১৯২৮ থেকে ১৯৪০ সালে স্ট্যালিনের সময়ে, সয়ত এবং সাইবেরিয়ার বাসিন্দাদের বল্গাহরিণ-পালনের বদলে সমাজের অন্য কাজের ক্ষেত্রে যাওয়ার জন্য বল প্রয়োগ করা হয়েছিল। সয়তরা সরক, খুরগা, বোক্সোন আর অরলিকে স্থানান্তারিত হয়েছিল, যা হচ্ছে অকিন্সকি বিভাগের প্রশাসনিক কেন্দ্র। আর কিছু মানুষ গবাদিপশুর লালনপালন শুরু করার মাধ্যমে  বুরয়ানিয়ান খামার শিল্পে স্থানান্তাতর হয়।

সঠিক অনুচ্ছেদ শিরোনাম কোনটি?
titleA. ১৯২০ সালের অসসেন্দওস্কির সয়ত সফর
titleB. বিপন্ন ভাষা হিসেবে রাসাদিন এবং সয়ত ভাষা
titleC. সোভিয়েত ইউনিয়নের সময় সভ্যতা
titleD. শামানবাদ
উত্তর: titleC
আলী ইবনে আবি তালিবকে ইবনে মুলজিম নামে একজন খারেজী ৬৬১ সালের ২৬ জানুয়ারীতে বর্তমান ইরাকে অবস্থিত কুফার শাহী মসজিদে হত্যা্ করেন। 
ইবনে মুজলাম পিতার বংশের দিক থেকে হিমিয়ার রাজ্যের অধিবাসী ছিলেন কিন্ত তার মায়ের বংশের কারণে জন্য তাকে মুরাদ হিসেবে গণ্য করা হত এবং কিন্দাহের বনী জবলের সাথের তার সর্ম্পক ছিল। নহরওয়ানের যুদ্ধে নিহত খারেজী নেতাদের হত্যার প্রতিশোধ নেয়ার জন্য হযরত আলীকে হত্যার উদ্দেশ্যে মুজলাম কুফায় প্রবেশ করেছিল।

কুফায়, তায়েম আল-রিবাব উপজাতির একদল তার উপর আক্রমণ চালায় যারা নরওয়ানের যুদ্ধে নিহত তাদের উপজাতির দশ সদস্যের জন্য আহাজারি করছিল। তাদের মধ্যে এক নারীর নাম ছিল কুত্তাম। ইসলামী পন্ডিত আলী আল-সাল্লাবীর মতে, কুত্তামকে দেখার সাথে সাথে মুলজাম হিতাহিত জ্ঞান হারিয়ে ফেলে এবং কুফায় তার আগমের মূল কারণ ভুলে যায় এবং সে তাকে বিবাহের প্রস্তাব দিয়ে দেয়। কুত্তাম বলল যে সে তাকে বিবাহ করতে পারে যদি সে তাকে যৌতুক হিসেবে তিন হাজার দিনার (মুদ্রা বিশেষ), একটি কুড়েঁঘর, একজন পুরষ দাস দিতে পারে এবং আলীকে হত্যা করতে পারে।কুত্তাম আলীর উপর প্রতিশোধ নিতে চেয়েছিল কারণ নরওয়ানের যুদ্ধে আলীর সৈন্যবাহিনী তার পিতা এবং ভাইকে হত্যা করেছিল। মুজলাম আলীর হত্যাকাণ্ডে তাকে সহযোগিতা করার জন্য শুবাইব নামে এক ব্যক্তিকে প্ররোচিত করেছিলেন। শুবাইবের পাশাপাশি শাবিব ইবনে বুজরা, ওয়ার্দান ইবনে মুজালিদ মুজলামের সহযোগী হিসেবে কাজ করেছিলেন। ষড়যন্ত্রকারীরা হযরত আলী যে দরজা দিয়ে প্রবেশ করতে পারেন তার বিপরীত দিকে নিজেদের অবস্থান নিয়েছিলেন।

শুক্রবারে, ১৯ (বা ১৭) রমজান, আলী ফজরের সালাত আদায় করার উদ্দেশ্যে কুফা মসজিদে প্রবেশ করেন। হযরত আলী সালাত আদায়রত অবস্থায় সালাতের অংশ হিসেবে সূরা আল আনবিয়া পড়া শেষ করলেন তখন বা যখন তিনি মসজিদে প্রবেশ করছিলেন তখন ইবনে মুজলাম বিষমাখা তলোয়ার দিয়ে হযরত আলীর মাথায় আঘাত করল। শাবিবের তলোয়ার আলীকে আঘাত করতে পারেনি এবং এর পরিবর্তে দরজার কাঠের ফ্রেমে বা ধনুকাকৃতির খিলানে আঘাত করে। সে সেখান থেকে পালিয়ে যায় এবং কিন্দার মূল ফটকের নিকটে সে ধরা পড়ে কিন্তু অবশেষে সে ভিড়ের মাঝে পালিয়ে যেতে সক্ষম হয়। ওয়ার্দান তার বাড়িতে দৌড়ে পালিয়ে যায় এবং সেখানে সে হত্যাকান্ডের তার জড়িত থাকার কথা স্বীকার করলে তার এক আত্মীয়, আব্দ আল্লাহ বিন নাজাবা বিন ওবায়েদ , তাকে হত্যা করে। ইবনে মুজলামকে হাশীমী আল-মুঘলরা ইবনে নাওফাল ইবনে আল হারিছ বন্দি করেন।

সঠিক অনুচ্ছেদ শিরোনাম কোনটি?
titleA. পটভূমি
titleB. শাহাদাত
titleC. হত্যাকাণ্ড
titleD. আল-আশ’আথ কায়েসের ভূমিকা
উত্তর: titleC